|  |  |
| --- | --- |
| futer logo | УРЕДБА  О ИЗМЕНАМА УРЕДБЕ О УТВРЂИВАЊУ ПРОСТОРНОГ ПЛАНА ПОДРУЧЈА ИНФРАСТРУКТУРНОГ КОРИДОРА АУТОПУТА Е-75 СУБОТИЦА - БЕОГРАД (БАТАЈНИЦА)  ("Сл. гласник РС", бр. 36/2010) |

**Члан 1.**

У Уредби о утврђивању Просторног плана подручја инфраструктурног коридора аутопута Е-75 Суботица - Београд (Батајница) ("Службени гласник РС", број 69/03), у текстуалном делу Просторног плана подручја инфраструктурног коридора аутопута Е-75 Суботица - Београд (Батајница), у поглављу IV. ПОЛОЖАЈ МАГИСТРАЛНИХ ИНФРАСТРУКТУРНИХ СИСТЕМА У ИНФРАСТРУКТУРНОМ КОРИДОРУ, у одељку 1. Положај коридора магистралних инфраструктурних система, пододељак 1.1. Положај коридора аутопута Е-75 и пута Келебија - аутопут Е-75, у тачки 2. Деоница Суботица (север) - Жедник, став 2. мења се и гласи:

"Аутопут Е-75 на деоници од Суботице (север) - Жедника пресеца магистрални пут М-22/1 (Суботица - Хоргош) на стационажи 16+850. Аутопут Е-75 на стационажи 23+150 пресеца у денивелацији у облику петље нову трасу М-24 (Суботица - Сента) тј. локални пут Суботица - Палићко језеро."

У тачки 7. Деоница Келебија - Суботица (југ), став 2. мења се и гласи:

"Спојни крак на сегменту Келебија - аутопут Е-75 се на овој деоници пресеца са локалним путевима на стационажама 3+100 и 9+617, магистралним путевима М-22/1 (Бачка Топола - Суботица на стационажи 18+350) и М-17/1 (Сомбор - Суботица на стационажи 13+350). Пут пресеца следеће путеве:

- Л-01 (Миљутски пут);

- Л-09 (Пачирски пут - Сивачки пут);

- Чантавирски пут."

У одељку 2. План веза инфраструктурних система са окружењем, у пододељку 2.1. План веза аутопута Е-75 са окружењем, став 4. са табелом, мења се и гласи:

"У оквиру трасе пута Келебија - аутопут Е-75 егзистираће саобраћајне петље:

|  |  |  |
| --- | --- | --- |
| Назив петље | Стационажа | Планирана изграђеност |
| укрштање Келебија | 3+100 | планирана |
| укрштање Таванкут | 9+617 | планирана |
| укрштање Бајмок | 13+400 | планирана |
| укрштање Верушић | 18+300 | планирана |

Став 13. са табелом, мења се и гласи:

"Списак денивелисаних укрштања и њихове стационаже на путу Келебија - аутопут Е-75

|  |  |  |
| --- | --- | --- |
| Натпутњак подвожњак | Оријентациона стационажа | Са путем - пруга |
| надвожњак | 5+730 | пруга за Бају |
| натпутњак | 9+660 | пруга за Сомбор |
| натпутњак | 14+250 | Пачирски пут |
| надвожњак | 18+700 | пруга за Б. Тополу |
| натпутњак | 19+050 | пут за Чантавир |
| натпутњак | 22+250 | Биковачки пут |